《高阳台 和沤尹社作韵，我非社中人也》
清代·况周颐

网户斜曛，铜街薄暝，窥人柳眼犹青。几换晴阴，东风又绿林亭。

犹莺劝我花间醉，怕花枝、万一多情。最愁人，何处高楼，今夕残筝。

韶华不分成萧瑟，奈江关庾信，略约平生。戏鼓饧箫，尊前尽费春声。

蘼芜特地伤心碧，算年年、总负清明。更何堪，旧垒红襟，来话飘零。

作者简介：况周颐（1859～1926）晚清官员、词人。原名周仪，因避宣统帝溥仪讳，改名周颐。字夔笙，一字揆孙，别号玉梅词人、玉梅词隐，晚号蕙风词隐，人称况古，况古人，室名兰云梦楼，西庐等。广西临桂（今桂林）人，原籍湖南宝庆。光绪五年举人，曾官内阁中书，后入张之洞、端方幕府。一生致力于词，凡五十年，尤精于词论。与王鹏运、朱孝臧、郑文焯合称“清末四大家”。著有《蕙风词》、《蕙风词话》。